Document ID: 32010D0435
Publication Date: 2010-08-09

Title and Content:
KOMISIJAS LĒMUMS
(2010. gada 9. augusts),
ar ko groza XI pielikumu Padomes Direktīvai 2003/85/EK attiecībā uz tādu laboratoriju sarakstu, kuras ir pilnvarotas rīkoties ar dzīvu mutes un nagu sērgas vīrusu
(izziņots ar dokumenta numuru C(2010) 5420)
(Dokuments attiecas uz EEZ)
(2010/435/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (1), un jo īpaši tās 67. pantu,
tā kā:
(1)
Direktīvā 2003/85/EK ir noteikti minimuma kontroles pasākumi, kuri jāpiemēro mutes un nagu sērgas uzliesmojuma gadījumā, un daži profilakses pasākumi, kuru mērķis ir uzlabot kompetento iestāžu un lauku iedzīvotāju informētību par minēto sērgu un sagatavotību tai.
(2)
Šajos kontroles pasākumos ietverta prasība dalībvalstīm nodrošināt to, lai darbības ar pētniecībai un diagnostikai paredzētu dzīvu mutes un nagu sērgas vīrusu veiktu vienīgi apstiprinātās laboratorijās, kuras uzskaitītas Direktīvas 2003/85/EK XI pielikuma A daļā, un inaktivētu antigēnu pagatavošanu vakcīnām vai vakcīnas un ar to saistīto pētniecību veiktu tikai apstiprinātos uzņēmumos un laboratorijās, kas uzskaitītas Direktīvas 2003/85/EK XI pielikuma B daļā.
(3)
Bulgārija ir oficiāli informējusi Komisiju, ka pēc pārbaudēm, kas veiktas saskaņā ar Direktīvas 2003/85/EK 66. pantu, viena no tās valsts references laboratorijām vairs neatbilst Direktīvas 2003/85/EK 65. panta d) punktā izklāstītajiem bioloģiskās drošības standartiem.
(4)
Nīderlande ir oficiāli informējusi Komisiju par konkrētām izmaiņām saistībā ar Direktīvas 2003/85/EK XI pielikuma B daļā iekļauto laboratorijas nosaukumu, kura atrodas Nīderlandē.
(5)
Drošības apsvērumu dēļ ir svarīgi, lai Direktīvas 2003/85/EK XI pielikumā izklāstītais laboratoriju saraksts būtu atjaunināts.
(6)
Tāpēc Direktīvas 2003/85/EK XI pielikuma A daļā no uzskaitīto laboratoriju saraksta svītro ierakstu par Bulgāriju un Direktīvas 2003/85/EK XI pielikuma B daļā uzskaitīto laboratoriju sarakstā aizstāj ierakstu par Nīderlandi. Tāpēc attiecīgi jāgroza Direktīvas 2003/85/EK XI pielikums.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Direktīvas 2003/85/EK XI pielikumu groza šādi.
1.
A daļā svītro ierakstu, kas attiecas uz Bulgāriju.
2.
B daļā ierakstu par Nīderlandi aizstāj ar šādu ierakstu:
“NL
Nīderlande
Merial S.A.S., Lelystad Laboratory, Lelystad”
2. pants
Šis lēmums ir adresēts dalībvalstīm.
Briselē, 2010. gada 9. augustā

Classification:
Level 1 Categories: 100158
100149
100161
100156
Level 2 Categories: 100277
100283
100282
100215
100262
100250
100245
Level 3 Categories: 2442
5781
5283
2479
122
5087
2106
4590
913
4845
914
2478
2200
5877
All Categories: 1445
1854
2286
3660
5063
994